
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1464 

13 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση των Νομικών Προσώπων Δημοσίου Δι¬ 
καίου «Δημοτικό Πνευματικό Κέντρο Ρέντη» και 
«Δημοτική Βιβλιοθήκη Δήμου Αγ. I. Ρέντη» και σύ¬ 
σταση Νομικού Προσώπου Δημοσίου Δικαίου με 
την ονομασία «ΠΝΕΥΜΑΤΙΚΟ ΚΕΝΤΡΟ ΚΑΙ ΒΙΒΛΙ¬ 


ΟΘΗΚΗ ΔΗΜΟΥ ΑΓ. I. ΡΕΝΤΗ». 1 

Τροποποίηση συστατικής πράξης του Νομικού Προ¬ 
σώπου Δημοσίου Δικαίου με την επωνυμία «Ε1 

ΚΑΠΗ ΠΕΙΡΑΙΑ». 2 

Τροποποίηση της συστατικής πράξης της Δημοτι¬ 
κής Επιχείρησης Σφαγείων Δήμου Σαπών. 3 

Τροποποίηση συστατικής πράξης του Νομικού Προ¬ 
σώπου «Κέντρο Προσχολικής Αγωγής & Φροντί¬ 
δας Οικογένειας Δήμου Δράμας». 4 

Τροποποίηση της Συστατικής Πράξης της «Αναπτυ¬ 
ξιακής Δημοτικής Επιχείρησης Τοπικής, Κοινωνι¬ 
κής, Πολιτιστικής και Αθλητικής Ανάπτυξης του 

Δήμου Αλυζίας». 5 

Τροποποίηση συστατικής πράξης του Ν.Π.Δ.Δ. με την 
επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ ΔΗΜΟΥ ΣΚΟΠΕΛΟΥ» Ν. Μαγνησίας. 

(ΚΑΠΗ). 6 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 

Γυμνασίου Στομίου Δήμου Ευρυμενών». 7 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
Δημ. Σχολείου και Νηπιαγωγείου Κορίτσας Δή¬ 
μου Ευρυμενών». 8 

Τροποποίηση συστατικής πράξης του Αθλητικού Ορ¬ 
γανισμού του Δήμου Καλλικράτειας. 9 

Σύσταση Νομικού Προσώπου στο Δήμο Ανδανίας Ν. 
Μεσσηνίας με την επωνυμία «Σχολική Επιτροπή 

Νηπιαγωγείου Διαβολιτσίου». 10 

Τροποποίηση συστατικής πράξης του Νομικού Προ¬ 
σώπου Δημοσίου Δικαίου «Κέντρο Νεότητας Δή¬ 
μου Λαμιέων» (ΦΕΚ Β' 258/1985). 11 


Α ΠΟΦΑΣΕΙ Σ 

Αριθμ. 07/ΔΤΑ/9248 (1) 

Συγχώνευση των Νομικών Προσώπων Δημοσίου Δικαί¬ 
ου «Δημοτικό Πνευματικό Κέντρο Ρέντη» και «Δη¬ 
μοτική Βιβλιοθήκη Δήμου Αγ. I. Ρέντη» και σύσταση 
Νομικού Προσώπου Δημοσίου Δικαίου με την ονο¬ 
μασία «ΠΝΕΥΜΑΤΙΚΟ ΚΕΝΤΡΟ ΚΑΙ ΒΙΒΛΙΟΘΗΚΗ ΔΗ¬ 
ΜΟΥ ΑΓ. I. ΡΕΝΤΗ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του ν. 2503/1997 «Δι¬ 
οίκηση, Οργάνωση, στελέχωση Περιφέρειας, ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξεις του άρθρου 16 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ 244). 

3. Τις διατάξεις του άρθρου 241 του ν. 3463/2006. 

4. Την υπ’ αριθμ. 16978/12.11.2003 (ΦΕΚ/1693/Β') απόφα¬ 
ση σχετικά με μεταβίβαση αρμοδιοτήτων και εξουσίας 
υπογραφής. 

5. Το β.δ. 541 που δημοσιεύθηκε στο ΦΕΚ 148/Α/21.9.1963, 
με την οποία συστάθηκε το Νομικό Πρόσωπο του Δήμου 
«Δημοτική Βιβλιοθήκη Δήμου Αγ. I. Ρέντη». 

6. Την υπ’ αριθμ. 21553/1987 απόφαση του Νομάρχη 
Πειραιά, που δημοσιεύθηκε στο ΦΕΚ 403/Β/6.8.1987, με 
την οποία συστάθηκε το Νομικό Πρόσωπο του Δήμου 
«Δημοτικό Πνευματικό Κέντρο Ρέντη». 

7. Το υπ’ αριθμ. 1672/2007 έγγραφο του Δήμου Αγ. I. 
Ρέντη, με το οποίο μας διαβιβάστηκε η υπ’ αριθμ 2/2007 
απόφαση του Δημοτικού Συμβουλίου Αγ. I. Ρέντη, απο¬ 
φασίζουμε: 

Εγκρίνουμε τη συγχώνευση των Νομικών Προσώπων 
Δημοσίου Δικαίου «Δημοτικό Πνευματικό Κέντρο Ρέντη» 
και «Δημοτική Βιβλιοθήκη Δήμου Αγ. I. Ρέντη» σε ένα 
Νομικό Πρόσωπο Δημοσίου Δικαίου και συστήνουμε ίδιο 
Νομικό Πρόσωπο Δημοσίου Δικαίου με την ονομασία 
«ΠΝΕΥΜΑΤΙΚΟ ΚΕΝΤΡΟ ΚΑΙ ΒΙΒΛΙΟΘΗΚΗ ΔΗΜΟΥ ΑΓ. 
I. ΡΕΝΤΗ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α) Η ονομασία του νέου νομικού δημοτικού προσώπου 
θα είναι «Πνευματικό Κέντρο και Βιβλιοθήκη Δήμου Αγ. 

I. Ρέντη». 

Β) Ο σκοπός του Νομικού Προσώπου θα είναι: 

- Η διοργάνωση διαλέξεων και επιμορφωτικών σε¬ 
μιναρίων πνευματικού, πολιτιστικού και καλλιτεχνικού 
ενδιαφέροντος. 

- Η διοργάνωση ατομικών και ομαδικών εκθέσεων ει¬ 
καστικών τεχνών. 

- Η οργάνωση τοπικής ερασιτεχνικής θεατρικής σκη¬ 
νής. 

- Η οργάνωση συναυλιών μουσικής και χορωδιών. 

- Η διοργάνωση παρακολούθησης θεατρικών παρα¬ 
στάσεων και συναυλιών. 

- Η διοργάνωση εκδρομών πολιτιστικού ενδιαφέρο¬ 
ντος και επισκέψεων σε μουσεία, πινακοθήκες κλπ. 

- Η διοργάνωση χορευτικών φεστιβάλ του χορευτικού 
συγκροτήματος του Δήμου και άλλων Δήμων ή χω¬ 
ρών. 

- Η ίδρυση ιστορικού αρχείου του Δήμου και εκθεσι¬ 
ακού χώρου, όπου αυτό θα εκτίθεται. 

- Η οργάνωση εκθέσεων βιβλίων και η κριτική παρου¬ 
σίαση και ανάλυση αυτών από ανθρώπους του πνεύ¬ 
ματος. 

- Η διοργάνωση παρακολούθησης κινηματογραφικών 
ταινιών και κριτικής παρουσίασης αυτών από ειδικούς. 

- Η ίδρυση ταινιοθήκης, βιντεοθήκης και δισκοθήκης. 

- Η οργάνωση ετήσιων πολιτιστικών εκδηλώσεων που 
θα καλύπτουν όλους τους τομείς του πνεύματος και 
των τεχνών. 

- Η ίδρυση και λειτουργία κέντρων νέων, μαθητών και 
άλλων ομάδων. 

- Η οργάνωση διαγωνισμών τοπικού και υπερτοπικού 
ενδιαφέροντος για συγγραφείς, καλλιτέχνες κ,λπ. 

- Ο εμπλουτισμός της βιβλιοθήκης με βιβλία, με σκοπό 
τη πλήρη κάλυψη των αναγκών της τοπικής κοινωνίας, 
στα πλαίσια λειτουργίας της δανειστικής βιβλιοθήκης. 

Κάθε άλλη δραστηριότητα που προάγει τον πολιτισμό 
και συμβάλλει στην πνευματική και πολιτιστική εξέλιξη 
των δημοτών. 

Γ) Οι πόροι του Νομικού Προσώπου θα είναι: 

α) Η ετήσια επιχορήγηση του Δήμου που ανέρχεται 
σε πενήντα χιλιάδες (50.000,00) ευρώ. 

β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

γ) Εισπράξεις από το αντίτιμο των πραγμάτων ή των 
υπηρεσιών που θα παρέχει το Νομικό Πρόσωπο. 

δ) Πρόσοδοι από τη δική τους περιουσία, καθώς και 
από τη συμμετοχή τους σε προγράμματα. 

Δ) Περιουσία του νομικού προσώπου είναι η ιδιόκτη¬ 
τη ακίνητη περιουσία καθώς και η κινητή περιουσία 
που χρησιμοποιείται για τη λειτουργία των υπηρεσιών 
του. 

Ε) Το νομικό πρόσωπο θα διοικείται από ενδεκαμελές 
(11) Διοικητικό Συμβούλιο του οποίου η σύνθεση θα είναι 
η παρακάτω: 

1) Τον εκάστοτε Δήμαρχο ή Δημοτικό Σύμβουλο ή 
άλλο πρόσωπο, ως Πρόεδρο. 

2) Τέσσερις (4) Δημοτικούς Συμβούλους εκ των οποίων 
δύο(2) ορίζονται από τη μειοψηφία. 

3) Τέσσερις (4) δημότες,οι οποίοι να έχουν ανά¬ 
λογη επαγγελματική ή κοινωνική δράση ή ειδικές 
γνώσεις,ανάλογα με το σκοπό του νομικού προσώπου. 


4) Έναν (1) εκπρόσωπο από την Α'βάθμια εκπαίδευση 
του Δήμου μας. 

5) Έναν (1) εκπρόσωπο από την Β'βάθμια εκπαίδευση 
του Δήμου μας. 

Τα μέλη του παραπάνω Διοικητικού Συμβουλίου θα 
ορίζονται μαζί με τους αναπληρωτές τους, σύμφωνα με 
τις διατάξεις του άρθρου 240 του ΔΚΚ, από το Δημοτικό 
Συμβούλιο. Μετά τον ορισμό των μελών το Δημοτικό 
Συμβούλιο εκλέγει από τα μέλη αυτά το πρόεδρο και 
τον Αντιπρόεδρο του Διοικητικού Συμβουλίου, σύμφωνα 
με τις διατάξεις του ίδιου παραπάνω άρθρου. 

Η θητεία των μελών του Διοικητικού Συμβουλίου θα 
είναι διετής και θα λήγει πάντοτε με την εγκατάσταση 
του νέου Διοικητικού Συμβουλίου. 

Όλα τα υπόλοιπα που αφορούν τη Διοίκηση του Νο¬ 
μικού Προσώπου ρυθμίζονται από το άρθρο 240 του 
ΔΚΚ. 

Από τις διατάξεις της απόφασης αυτής προκαλεί- 
ται ετήσια δαπάνη ποσού 50.000 € εις βάρος του Κ.Α. 
00.6715.0005 προϋπολογισμού του οικονομικού έτους 
2007 και των επόμενων ετών του Δήμου Αγ. I. Ρέντη, 
όπου σε κάθε επόμενο έτος και σε βάρος του ίδιου Κ.Α. 
θα προβλεφθεί η κάλυψη της σχετικής δαπάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιουλίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθμ. 07/ΔΤΑ/9230 (2) 

Τροποποίηση συστατικής πράξης του Νομικού Προσώ¬ 
που Δημοσίου Δικαίου με την επωνυμία «Ε1 ΚΑΠΗ 
ΠΕΙΡΑΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Το¬ 
πική Αυτοδιοίκηση & άλλες διατάξεις». 

2. Το άρθρο 16 του ν. 2539/1997 (ΦΕΚ 244/Α/4.12.1997) 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

3. Τις διατάξεις του άρθρου 239 του ν. 3463/2006. 

4. Την υπ’ αριθμ. 07/ΔΤΑ/13351 (ΦΕΚ 1841/1999) απόφα¬ 
ση μας περί τροποποίησης της συστατικής πράξης του 
Νομικού Προσώπου Δημοσίου Δικαίου Γ' ΚΑΠΗ ΠΕΙΡΑΙΑ 
ως προς τους πόρους του Νομικού Προσώπου. 

5. Την υπ’ αριθμ. 07/ΔΤΑ/15942/2003 (ΦΕΚ τ.Β' 548/ 
31.3.2004) απόφασή μας περί τροποποίησης της συστα¬ 
τικής πράξης του Νομικού Προσώπου Δημοσίου Δικαίου 
ως προς την ονομασία από Γ' ΚΑΠΗ σε Ε1 ΚΑΠΗ. 

6. Την υπ’ αριθμ. 28/2007 απόφαση του Διοικητικού 
Συμβουλίου του Νομικού Προσώπου Δημοσίου Δικαίου 
«ΚΑΠΗ ΠΕΙΡΑΙΑ» περί τροποποίησης της συστατικής 
πράξης. 

7. Την υπ’ αριθμ. 453/2007 απόφαση του Δημοτικού 
Συμβουλίου Πειραιά με την οποία εγκρίνεται η τρο¬ 
ποποίηση της συστατική πράξη του ανωτέρω Νομικού 
Προσώπου, αποφασίζουμε: 

Τροποποιούμε την συστατική πράξη του Νομικού Προ¬ 
σώπου Δημοσίου Δικαίου «Ε1 ΚΑΠΗ ΠΕΙΡΑΙΑ» ως προς 
τους Πόρους και ειδικότερα, «η ετήσια επιχορήγηση 
από τον Δήμο Πειραιά αναπροσαρμόζεται στο ποσό 
των 152.714,00 € που μπορεί να αυξάνεται ανάλογα με 
τις ανάγκες του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιουλίου 2007 

Με εντολή Γενικού Γραμματέα Περιφέρειας 
Η Γ ενική Διευθύντρια 

ΑΙΚ. ΓΙΑΒΑΣΗ 

-♦- 

Αριθμ. 5337 (3) 

Τροποποίηση της συστατικής πράξης της Δημοτικής 
Επιχείρησης Σφαγείων Δήμου Σαπών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 254 του Δημοτικού Κοι¬ 
νοτικού Κώδικα (3463/2006). 

2. Την απόφαση του Υπουργού Εσωτερικών υπ’ αριθμ. 
25027/9.4.1984 που δημοσιεύθηκε στο 244/19.4.1984 ΦΕΚ 
τ. Β', καθώς και την υπ’ αριθμ. 29742/23.5.1989 εγκύκλιο 
του Υπουργείου Εσωτερικών. 

3. Την υπ’ αριθμ. 1999/6.5.1997 απόφασή μας, με την 
οποία συστήθηκε η Δημοτική Επιχείρηση Σφαγείων Δή¬ 
μου Σαπών και δημοσιεύθηκε στο ΦΕΚ 397/1997 τ.Β'. 

4. Την υπ’ αριθμ. 174/2007 απόφαση του Δημοτικού 
Συμβουλίου του Δήμου Σαπών με την οποία αυξάνει 
το αρχικό κεφάλαιο της Επιχείρησης κατά 55.000,00 
€, αποφασίζουμε: 

Τροποποιούμε την παρ. 6 της υπ’ αριθμ. 1999/6.5.1997 
απόφαση μας, ως εξής: Το κεφάλαιο της επιχείρησης 
ανέρχεται σε ύψος 84347,03 €. 

Από τις διατάξεις της ανωτέρω απόφασης προκαλεί- 
ται δαπάνη σε βάρος του προϋπολογισμού του Δήμου 
Σαπών για το τρέχον έτος 55.000,00 €. 

Για την κάλυψη της ανωτέρω δαπάνης θα εγγράφει 
πίστωση στον προϋπολογισμό του Δήμου Σαπών, για 
το έτος 2007, 55.000,00 € στον Κ.Α 00-7511. 

Κατά τα λοιπά ισχύει η υπ’ αριθμ. 1999/6.5.1997 από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 17 Ιουλίου 2007 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

- ♦ - 

Αριθμ. 4097 (4) 

Τροποποίηση συστατικής πράξης του Νομικού Προσώ¬ 
που «Κέντρο Προσχολικής Αγωγής & Φροντίδας Οι¬ 
κογένειας Δήμου Δράμας». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 240 του ν. 3463/2006. 

2. Την υπ’ αριθμ. 11231/13.12.2006 απόφασή μας, που 
δημοσιεύθηκε στο (ΦΕΚ 1896/τ.Β729.12.2006) περί σύ¬ 


στασης Νομικού Προσώπου με την επωνυμία «Κέντρο 
Προσχολικής Αγωγής & Φροντίδας Οικογένειας Δήμου 
Δράμας». 

3. Την υπ’ αριθμ. 263/2007 απόφαση του Δημοτικού Συμ¬ 
βουλίου Δήμου Δράμας περί τροποποίησης της συστατι¬ 
κής πράξης του Νομικού Προσώπου, αποφασίζουμε: 

Τροποποιούμε τη συστατική πράξη του Νομικού Προ¬ 
σώπου «Κέντρο Προσχολικής Αγωγής και Φροντίδας 
Οικογένειας Δήμου Δράμας» ως προς το άρθρο 7: 

Άρθρο 7 

Το Νομικό Πρόσωπο θα διοικείται από 11/μελές διοι¬ 
κητικό συμβούλιο, το οποίο μαζί με τους αναπληρωτές 
του ορίζεται από το Δημοτικό Συμβούλιο ως εξής: 

Α) Ο Δήμαρχος, ως Πρόεδρος. 

Β) Πέντε (5) δημοτικοί σύμβουλοι, από τους οποίους 
οι δύο (2) ορίζονται από τη μειοψηφία του δημοτικού 
συμβουλίου. 

Γ) Τέσσερις (4) δημότες. 

Δ)Ένας (1) εκπρόσωπος των εργαζομένων του νομικού 
προσώπου. 

Η θητεία των μελών του Διοικητικού Συμβουλίου ορί¬ 
ζεται με απόφαση του Δημοτικού Συμβουλίου. Λήγει 
πάντοτε με την εγκατάσταση του νέου Διοικητικού 
Συμβουλίου. 

Με την παρούσα δεν προκαλείται δαπάνη σε βάρος 
του προϋπολογισμού του Δήμου. Κατά τα λοιπά ισχύει 
η υπ’ αριθμ. 11231/2006 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 10 Ιουλίου 2007 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 13992 (5) 

Τροποποίηση της Συστατικής Πράξης της «Αναπτυξι¬ 
ακής Δημοτικής Επιχείρησης Τοπικής, Κοινωνικής, 
Πολιτιστικής και Αθλητικής Ανάπτυξης του Δήμου 
Αλυζίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 269 και 270, του ν. 3463/ 
2006 (Δ.Κ.Κ.) σύμφωνα με τις οποίες για τις επιχειρήσεις 
οι οποίες υπάγονται στις παραπάνω διατάξεις και δεν 
έχουν προχωρήσει στις διαδικασίες για την μετατροπή 
τους, θα διέπονται από τις αντίστοιχες διατάξεις των 
άρθρων 277 έως 284, του π.δ/τος 410/1995 περί «Ιδρυσης 
και σύστασης Δημοτικών ή Κοινοτικών Επιχειρήσεων, 
Διοίκησης αυτών κ.λπ.» μέχρι τις 31.12.2007. 

2. Τις διατάξεις του άρθρου 11, παρ. 22, 23 και 24, του 
ν. 2503/1997 (Φ.Ε.Κ. 107/30.5.1997, τ. Α'), «Διοίκηση, Οργά¬ 
νωση, Στελέχωση της Περιφέρειας, ρύθμιση διατάξεων 
για την Τοπική Αυτοδιοίκηση και άλλες διατάξεις». 

3. Την υπ’ αριθμ. 8/2002 απόφαση του Δημοτικού Συμ¬ 
βουλίου του Δήμου Αλυζίας περί σύστασης «Αναπτυξιακής 
Δημοτικής Επιχείρησης Τοπικής, Κοινωνικής, Πολιτιστικής 
και Αθλητικής Ανάπτυξης του Δήμου Αλυζίας», η οποία 
εγκρίθηκε με την υπ’ αριθμ. οικ. 9223/18.4.2002 απόφαση 
του Γενικού Γραμματέα Περιφέρειας Δυτικής Ελλάδας 
και δημοσιεύθηκε στο Φ.Ε.Κ. 631/22.5.2002, τ. Β'. 

4. Την υπ’ αριθμ. 132/2007 απόφαση του Δημοτικού 
Συμβουλίου Δήμου Αλυζίας, περί «Τροποποίησης της Συ¬ 
στατικής Πράξης της «Αναπτυξιακής Δημοτικής Επιχεί¬ 
ρησης Τοπικής, Κοινωνικής, Πολιτιστικής και Αθλητικής 
Ανάπτυξης του Δήμου Αλυζίας», με την οποία γίνεται 
«αύξηση του Μετοχικού Κεφαλαίου της Δημοτικής Επι¬ 
χείρησης κατά 20.000,00 ευρώ», αποφασίζουμε: 

Εγκρίνουμε την υπ’ αριθμ. 132/2007 απόφαση του Δη¬ 
μοτικού Συμβουλίου του Δήμου Αλυζίας, που αφορά την 
«Τροποποίηση της ισχύουσας Συστατικής Πράξης της 
«Αναπτυξιακής Δημοτικής Επιχείρησης Τοπικής, Κοινω¬ 
νικής, Πολιτιστικής και Αθλητικής Ανάπτυξης του Δήμου 
Αλυζίας» με την οποία γίνεται «αύξηση του Μετοχικού 
Κεφαλαίου της Δημοτικής Επιχείρησης κατά 20.000,00 
ευρώ και τροποποιούμε την αριθ. οικ. 9223/18.4.2002 
απόφαση του Γενικού Γραμματέα Περιφέρειας Δυτικής 
Ελλάδας και στο εξής, η Συστατική Πράξη της «Αναπτυ¬ 
ξιακής Δημοτικής Επιχείρησης Τοπικής, Κοινωνικής, Πο¬ 
λιτιστικής και Αθλητικής Ανάπτυξης του Δήμου Αλυζίας» 
ως προς την παρ. ΣΤ', η οποία θα είναι ως εξής: 

ΣΤ. Ο Δήμος αυξάνει το αρχικό Κεφάλαιο της Επιχεί¬ 
ρησης κατά 20.000.00 ευρώ, και στο εξής θα ανέρχεται 
στο χρηματικό ποσό των 78. 695.06 ευρώ. Κατά τα λοιπά 
ισχύει η ανωτέρω απόφαση του Γενικού Γραμματέα 
Περιφέρειας Δυτικής Ελλάδας. 

2. ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού, 
αλλά σε βάρος του Προϋπολογισμού του Δήμου Αλυζίας 
έτους 2007 εγγράφοντας το ποσό των 20.000,00 σε 
ανάλογο Κ.Α. του σκέλους των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 10 Ιουλίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 
-♦- 

Αριθμ. 8094 (6) 

Τροποποίηση συστατικής πράξης του Ν.Π.Δ.Δ. με την 
επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ ΔΗΜΟΥ ΣΚΟΠΕΛΟΥ» Ν. Μαγνησίας. 
(ΚΑΠΗ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 239 του ν. 3463/2006 (Δη¬ 
μοτικός και Κοινοτικός Κώδικας). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 90 παρ. 2 του π.δ. 63/2005 
οι οποίες ρυθμίζουν τον έλεγχο των δαπανών που προκα- 
λούν οι κανονιστικές διοικητικές πράξεις (ΦΕΚ.98/τ.Α'). 

4. Την υπ’ αριθμ. 161238/2001 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για 
υπογραφή εγγράφων). ΦΕΚ.597/τ.Β721.5.2001. 

5. Την υπ’ αριθμ. 11210/7.6.1985 απόφαση του Νομάρχη 
Μαγνησίας με την οποία συστήθηκε το Ν.Π.Δ.Δ. με την 
επωνυμία «Κέντρο Ανοικτής Προστασίας Ηλικιωμένων 
Δήμου Σκοπέλου» (ΚΑΠΗ). 


6. Την υπ’ αριθμ. 156/2007 απόφαση του Δημοτικού 
Συμβουλίου Σκοπέλου, αποφασίζουμε: 

Τροποποιούμε την υπ’ αριθμ. 11210/7.6.1985 απόφαση 
του Νομάρχη Μαγνησίας με την οποία συστήθηκε το 
Ν.Π.Δ.Δ. με την επωνυμία «Κέντρο Ανοικτής Προστασίας 
Ηλικιωμένων Δήμου Σκοπέλου» του Νομού Μαγνησίας 
ως προς την παράγραφο 3 εδάφιο α' ως εξής: 

3. Πόροι του Νομικού Προσώπου είναι: 

α) ετήσια επιχορήγηση του Δήμου Σκοπέλου ποσού 
100.000,00 ευρώ. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Με την παρούσα απόφαση προκαλείται δαπάνη σε 
βάρος του προϋπολογισμού του Δήμου Σκοπέλου οικ. 
έτους 2007 και επόμενα ύψους 100.000,00 ευρώ και στον 
Κ.Α. 6715.001 με τίτλο «επιχορήγηση Ν.Π.Δ.Δ. Κ.Α.Π.Η.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Ιουλίου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 

ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθμ. οικ. 10456 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Γυμνα- 
σίου Στομίου Δήμου Ευρυμενών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις: 

α) Των άρθρων 149, 239, 240 και 243 του ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 
114/2006/Α"). 

β) Του άρθρου 6 του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση» (ΦΕΚ 107/1997/Α'). 

γ) Του άρθρου 1 παρ. 2α του ν. 2469/1997. «Περιορισμός 
και βελτίωση της αποτελεσματικότητας των κρατικών 
δαπανών» 

2) Την υπ’ αριθμ. 4898/1996 (ΦΕΚ 612/τ.Β'/1991) απόφαση 
του Περιφ. Δ/ντή Λάρισας, περί σύστασης Νομικού Προ¬ 
σώπου με την επωνυμία «Σχολική Επιτροπή Γυμνασίου 
Στομίου Δήμου Ευρυμενών» 

3) Την υπ’ αριθμ. οικ.5851/2007 (ΦΕΚ 1157/τ.Β72007) 
απόφασή μας, περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτ/σης 
και Αποκ/σης «Με εντολή Γενικού Γραμματέα Περιφέ¬ 
ρειας Θεσσαλίας». 

4) Την υπ’ αριθμ. 8/2007 απόφαση του Δημοτικού Συμ¬ 
βουλίου Ευρυμενών, περί τροποποίησης της συστατικής 
πράξης του Νομικού Προσώπου «Σχολική Επιτροπή Γ υ¬ 
μνασίου Στομίου Δήμου Ευρυμενών», αποφασίζουμε: 

Τροποποιούμε την υπ’ αριθμ. 4898/1996 (ΦΕΚ 612/ 
Τ.Β71991) απόφαση του Περιφ. Δ/ντή Λάρισας, περί σύ¬ 
στασης Νομικού Προσώπου με την επωνυμία «Σχολική 
Επιτροπή Γυμνασίου Στομίου Δήμου Ευρυμενών» και 
προσαρμόζουμε τη συστατική του πράξη στις διατά¬ 
ξεις των άρθρων 239, 240 και 243 του ν. 3463/2006, ως 
εξής: 

1. Συστήνει Νομικό Πρόσωπο Δημοσίου Δικαίου στο 
Δήμο Ευρυμενών με την επωνυμία «Σχολική Επιτροπή 
Γυμνασίου Στομίου Δήμου Ευρυμενών» 

Το ανωτέρω Ν.Π. διοικείται από πενταμελές Διοικητικό 
Συμβούλιο, που απαρτίζεται σύμφωνα με τις διατάξεις 
των άρθρων 240 και 243 παρ. 2 του ν. 3463/2006 από: 

1. Το Δήμαρχο ή έναν δημοτικό σύμβουλο ή έναν δη¬ 
μότη που ορίζεται από το Δημοτικό Συμβούλιο. 

2. Τους εκάστοτε διευθυντές των αντίστοιχων σχο¬ 
λικών μονάδων. 

3. Έναν εκπρόσωπο των οικείων συλλόγων γονέων, 
εφόσον λειτουργούν αντίστοιχοι σύλλογοι. 

4. Έναν δημοτικό σύμβουλο ή δημότη που ορίζεται 
από την μειοψηφία. 

5. Έναν εκπρόσωπο των μαθητικών κοινοτήτων για το 
Γυμνάσιο Στομίου. 

Εάν η μειοψηφία δεν ορίσει συμβούλους ή εκείνοι που 
έχουν ορισθεί παραιτηθούν χωρίς να αντικατασταθούν, 
μετέχουν σύμβουλοι της πλειοψηφίας. 

Μετά τον ορισμό των μελών του Δ.Σ. του Νομικού 
Προσώπου, το Δημοτικό Συμβούλιο εκλέγειαπό τα μέλη 
αυτά τον Πρόεδρο και τον Αντιπρόεδρο του Διοικητικού 
Συμβουλίου. 

Ως Πρόεδρος και Αντιπρόεδρος μπορούν να εκλε¬ 
γούν και μη αιρετά μέλη του Διοικητικού Συμβουλίου. 
Στην περίπτωση όμως που ορισθεί ως μέλος του Δ.Σ. 
ο Δήμαρχος, τότε αυτός αυτοδικαίως καθίσταται και 
πρόεδρος του Διοικητικού Συμβουλίου. 

Τον πρόεδρο του Διοικητικού Συμβουλίου σε περίπτωση 
απουσίας αναπληρώνει ο Αντιπρόεδρος. Το Νομικό Πρό¬ 
σωπο εκπροσωπείται στα δικαστήρια και σε κάθε δημόσια 
αρχή από τον Πρόεδρο του Διοικητικού Συμβουλίου και 
όταν αυτός κωλύεται ή απουσιάζει από τον Αντιπρόεδρο. 

Τα μέλη του Διοικητικού Συμβουλίου μπορούν να αντι- 
κατασταθούν κατά την διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς 
αναλώσιμων υλικών κλπ. Η εκτέλεση μικρών έργων για 
επισκευή και συντήρηση διδακτηρίων, η αποκατάσταση 
φθορών και ζημιών των επίπλων, εξοπλισμού και γενικά 
των διδακτηριακών εγκαταστάσεων. Η φροντίδα για την 
εξεύρεση άλλων πόρων. 

Η εισήγηση προς τις αντίστοιχες Δ/νσεις Πρωτοβάθ¬ 
μιας και Δ/βάθμιας Εκπ/σης για τον εφοδιασμό από τον 
ΟΣΚ των αντίστοιχων σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες. 
Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. Η λήψη κάθε άλλου 
μέτρου που κρίνεται αναγκαίο για την στήριξη της δι¬ 
οικητικής λειτουργίας των σχολικών μονάδων. 

3. Πόροι του Νομικού Προσώπου είναι: 

α. Η ετήσια επιχορήγηση του Δήμου. 

β. Οι πάσης φύσεως εισφορές, δωρεές, κληρονομιές 
και κληροδοσίες. 


γ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

δ. Πρόσοδοι εκ της ιδίας αυτού περιουσίας. 

ε. Κάθε κρατική επιχορήγηση ή άλλη νόμιμη πρόσο¬ 
δο. 

Ορίζει ως εκπροσώπους του Δήμου στο Διοικητικό 
Συμβούλιο της κατωτέρω Σχολικής Επιτροπής του Δή¬ 
μου Ευρυμενών για τα έτη 2007-2010 τους παρακάτω: 

Σχολική Επιτροπή Γυμνασίου Στομίου, τον Δημοτικό 
Σύμβουλο Κωσταριδάκη Εμμανουήλ με αναπληρωτή του 
τον δημότη και Πρόεδρο του Τοπικού Συμβουλίου του 
Τοπικού Διαμερίσματος Στομίου Τσαπούρη Αθανάσιο. 

Από την μειοψηφία ορίσθηκε τακτικό μέλος ο δημοτι¬ 
κός σύμβουλος Αγγελακόπουλος Ρίζος με αναπληρωτή 
του τη δημότισσα Γκέρου Δέσποινα. 

Με την απόφαση αυτή δεν προκαλείται δαπάνη σε 
βάρος του προϋπολογισμού του Δήμου για το οικονο¬ 
μικό έτος 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Ιουλίου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής Προϊστάμενος Διεύθυνσης 
ΑΠΟΣΤΟΛΟΣ ΝΤΟΒΑΣ 

-♦- 

Αριθμ. 10147 (8) 

Τροποποίηση της συστατικής πράξης του Νομικού Προσώ¬ 
που με την επωνυμία «Σχολική Επιτροπή Δημ. Σχολείου 
και Νηπιαγωγείου Κορίτσας Δήμου Ευρυμενών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις: 

α) Των άρθρων 149, 239, 240 και 243 του ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 
114/2006/Α"). 

β) Του άρθρου 6 του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση» (ΦΕΚ 107/1997/Α'). 

γ) Του άρθρου 1 παρ. 2α του ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών». 

2) Την υπ’ αριθμ. 6504/1991 (ΦΕΚ 253/τ.Β'/1991) απόφαση 
του Νομάρχη Λάρισας, περί σύστασης Νομικού Προσώ¬ 
που με την επωνυμία «Σχολική Επιτροπή Δημ. Σχολείου 
και Νηπιαγωγείου Καρίτσας Δήμου Ευρυμενών». 

3) Την υπ’ αριθμ. οικ.5851/2007 (ΦΕΚ 1157/τ.Β72007) 
απόφασή μας, περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτ/σης 
και Αποκ/σης «Με εντολή Γενικού Γραμματέα Περιφέ¬ 
ρειας Θεσσαλίας». 

4) Την υπ’ αριθμ. 8/2007 απόφαση του Δημοτικού Συμ¬ 
βουλίου Ευρυμενών, περί τροποποίησης της συστατικής 
πράξης του Νομικού Προσώπου «Σχολική Επιτροπή Δημ. 
Σχολείου και Νηπιαγωγείου Καρίτσας Δήμου Ευρυμε¬ 
νών», αποφασίζουμε: 

Τροποποιούμε την υπ’ αριθμ. 6504/1991 (ΦΕΚ 253/ 
τ.Β'/1991) απόφαση του Νομάρχη Λάρισας, περί σύ¬ 
στασης Νομικού Προσώπου με την επωνυμία «Σχολική 
Επιτροπή Δημ. Σχολείου και Νηπιαγωγείου Καρίτσας 
Δήμου Ευρυμενών» και προσαρμόζουμε τη συστατική 

του πράξη στις διατάξεις των άρθρων 239, 240 και 243 
του ν. 3463/2006, ως εξής: 

1. Συστήνει Νομικό Πρόσωπο Δημοσίου Δικαίου στο 
Δήμο Ευρυμενών με την επωνυμία «Σχολική Επιτροπή 
Δημ. Σχολείου και Νηπιαγωγείου Καρίτσας Δήμου Ευ¬ 
ρυμενών». 

Το ανωτέρω Νομικό Πρόσωπο διοικείται από πεντα¬ 
μελές Διοικητικό Συμβούλιο,που απαρτίζεται σύμφωνα 
με τις διατάξεις των άρθρων 240 και 243 παρ. 2 του 
ν. 3463/2006 από: 

1. Τον Δήμαρχο ή έναν δημοτικό σύμβουλο ή έναν 
δημότη που ορίζεται από το Δημοτικό Συμβούλιο. 

2. Τους εκάστοτε διευθυντές των αντίστοιχων σχο¬ 
λικών μονάδων. 

3. Έναν εκπρόσωπο των οικείων συλλόγων γονέων, 
εφόσον λειτουργούν αντίστοιχοι σύλλογοι. 

4. Έναν δημοτικό σύμβουλο ή δημότη που ορίζεται 
από την μειοψηφία. 

Εάν η μειοψηφία δεν ορίσει συμβούλους ή εκείνοι που 
έχουν ορισθεί παραιτηθούν χωρίς να αντικατασταθούν, 
μετέχουν σύμβουλοι της πλειοψηφίας. 

Μετά τον ορισμό των μελών του Δ.Σ. του Νομικού 
Προσώπου, το Δημοτικό Συμβούλιο εκλέγει από τα μέλη 
αυτά τον Πρόεδρο και τον Αντιπρόεδρο του Διοικητικού 
Συμβουλίου. 

Ως Πρόεδρος και Αντιπρόεδρος μπορούν να εκλε¬ 
γούν και μη αιρετά μέλη του Διοικητικού Συμβουλίου. 
Στην περίπτωση όμως που ορισθεί ως μέλος του Δ.Σ. 
ο Δήμαρχος, τότε αυτός αυτοδικαίως καθίσταται και 
πρόεδρος του Διοικητικού Συμβουλίου. 

Τον Πρόεδρο του Διοικητικού Συμβουλίου σε περίπτω¬ 
ση απουσίας αναπληρώνει ο Αντιπρόεδρος. Το Νομικό 
Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός κωλύεται ή απουσιάζει από τον 
Αντιπρόεδρο. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς 
αναλώσιμων υλικών κλπ. Η εκτέλεση μικρών έργων για 
επισκευή και συντήρηση διδακτηρίων, η αποκατάσταση 
φθορών και ζημιών των επίπλων, εξοπλισμού και γενικά 
των διδακτηριακών εγκαταστάσεων. Η φροντίδα για την 
εξεύρεση άλλων πόρων. 

Η εισήγηση προς τις αντίστοιχες Δ/νσεις Πρωτοβάθ¬ 
μιας και Δ/βάθμιας Εκπ/σης για τον εφοδιασμό από τον 
ΟΣΚ των αντίστοιχων σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες. 
Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. Η λήψη κάθε άλλου 
μέτρου που κρίνεται αναγκαίο για την στήριξη της δι¬ 
οικητικής λειτουργίας των σχολικών μονάδων. 

3. Πόροι του Νομικού Προσώπου είναι: 


α. Η ετήσια επιχορήγηση του Δήμου. 

β. Οι πόσης φύσεως εισφορές, δωρεές, κληρονομιές 
και κληροδοσίες. 

γ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

δ. Πρόσοδοι εκ της ιδίας αυτού περιουσίας. 

ε. Κάθε κρατική επιχορήγηση ή άλλη νόμιμη πρόσο¬ 
δο. 

Ορίζει ως εκπροσώπους του Δήμου στο Διοικητικό 
Συμβούλιο της κατωτέρω Σχολικής Επιτροπής του Δή¬ 
μου Ευρυμενών για τα έτη 2007-2010 τους παρακάτω: 

Σχολική Επιτροπή Δημ. Σχολείου και Νηπιαγωγείου 
Καρίτσας, τον δημότη και Πρόεδρο του Τοπικού Συμ¬ 
βουλίου του Τοπικού Διαμερίσματος Καρίτσας Ρίζο Γ. 
Ζιώγα με αναπληρωτή του τον δημοτικό σύμβουλο Αλ¬ 
βανό Ιωάννη. 

Από την μειοψηφία ορίσθηκε τακτικό μέλος η δημό- 
τισσα Κουτόβα Μαρία με αναπληρωτή της τον δημοτικό 
σύμβουλο Αρβανίτη Αθανάσιο. 

Με την απόφαση αυτή δεν προκαλείται δαπάνη σε 
βάρος του προϋπολογισμού του Δήμου για το οικονο¬ 
μικό έτος 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Ιουλίου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής Προϊστάμενος Διεύθυνσης 
ΑΠΟΣΤΟΛΟΣ ΝΤΟΒΑΣ 

-♦- 

Αριθμ. 3784 (9) 

Τροποποίηση συστατικής πράξης του Αθλητικού Ορ¬ 
γανισμού του Δήμου Καλλικράτειας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1188/1981. 

2. Τις διατάξεις του ν. 1416/1984. 

3. Τις διατάξεις του ν. 2190/1994. 

4. Τις διατάξεις του άρθρου 6 του ν. 2503/1997. 

5. Τις διατάξεις του άρθρου 32 του ν. 2508/1997. 

6. Την υπ’ αριθμ. 6001/30.7.1999 απόφασή μας, με την 
οποία συστήθηκε ο Αθλητικός Οργανισμός του Δήμου 
Καλλικράτειας. 

7. Την υπ’ αριθμ. 1032/21.2.2007 απόφασή μας με την 
οποία προσαρμόσθηκε η συστατική πράξη του Αθλητι¬ 
κού Οργανισμού του Δήμου Καλλικράτειας στις διατά¬ 
ξεις του ν. 3463/2006. 

8. Την υπ’ αριθμ. 125/26.7.2000 απόφαση του Δ.Σ του 
Αθλητικού Οργανισμού Καλλικράτειας. 

9. Την υπ’ αριθμ. 5631/2000 απόφαση εξουσιοδότησης 
υπογραφής, αποφασίζουμε: 

Εγκρίνεται η τροποποίηση του ΟΈΎ. του Αθλητικού 
Οργανισμού του Δήμου Καλικράτειας ως κάτωθι: 

Η παράγραφος που αφορά τους πόρους του Νομικού 
Προσώπου ως προς το στοιχείο 

α) αντικαθίσταται ως εξής: 

Πόροι αυτού θα είναι η ετήσια επιχορήγηση από τον 
Δήμο με ποσό τουλάχιστον 360.000 ευρώ. 

Με την απόφαση αυτή προκαλείται δαπάνη 360.000 
ευρώ εις βάρος του προϋπολογισμού του Δήμου Καλ- 
λικράτειας οικ. έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Ιουνίου 2007 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθμ. οικ.10285 (10) 

Σύσταση Νομικού Προσώπου στο Δήμο Ανδανίας Ν. 
Μεσσηνίας με την επωνυμία «Σχολική Επιτροπή Νη¬ 
πιαγωγείου Διαβολιτσίου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 239, 240, 243 και 241 του 
ν. 3463/2006 περί σύστασης δημοτικών κοινοτικών νο¬ 
μικών προσώπων δημόσιου δικαίου, διοίκησης νομικών 
προσώπων δημοσίου δικαίου και σχολικών επιτροπών 
και συγχώνευσης - κατάργησης νομικών προσώπων δη¬ 
μοσίου Δικαίου αντίστοιχα. 

2. Την υπ’ αριθμ. οικ 5236/26.1.2007 Εγκύκλιο του 
ΥΠΕΣΔΔΑ (εγκύκλιος 8) περί συγκρότησης Διοικητικών 
Συμβουλίων Ιδρυμάτων, Νομικών Προσώπων Δημοσίου 
Δικαίου και Συνδέσμων ΟΤΑ (κεφάλαιο 2 και 2.1). 

3. Τις διατάξεις των παρ. 6-15 του άρθρου 5 του 
ν. 1894/1990 (ΦΕΚ 110/Α/27.8.1990) «για την Ακαδημία Αθη¬ 
νών και άλλες εκπαιδευτικές διατάξεις» και τις όμοιες 
του ν. 2503/1997. 

4. Τις διατάξεις του άρθρου 29Α του ν. 1558/1985 όπως 
τροποποιήθηκαν με το π.δ. 63/2005 (ΦΕΚ 98/Α72005). 

5. Την υπ’ αριθμ. 709/20.1.2005 (ΦΕΚ 144/τ.Β'/7.2.2007) 
απόφαση της Γ ενικής Γ ραμματέως Περιφέρειας Πελο- 
ποννήσου «Ανάθεση αρμοδιοτήτων και ασκήσεως αυ¬ 
τών κατ’ εντολή μας», όπως αυτή τροποποιήθηκε με 
τις υπ’ αριθμ. 3250/8.3.2005 (ΦΕΚ356/τ. Β721.3.2005) και 
6244/22.4.2005 (ΦΕΚ612/τ. Β?10.5.2005) και συμπληρώθη¬ 
κε με την υπ’ αριθμ. οικ. 98/3.1.2007 όμοια. 

6. Την υπ’ αριθμ. 1548/20.2.1991 απόφαση του Νομάρχη 
Μεσσηνίας: με την οποία συστήθηκε η Σχολική Επιτροπή 
Δημοτικού Σχολείου Νηπιαγωγείου Διαβολιτσίου (ΦΕΚ 
155/Β/21.3.1991). 

7. Την υπ’ αριθμ. 8/2007 απόφαση του Δ.Σ. Ανδανίας 
με την οποία καταργείται το Νομικό Πρόσωπο «Σχολική 
Επιτροπή Δημοτικού Σχολείου - Νηπιαγωγείου Διαβολι- 
τσίου» και συνιστώνται δυο (2) νέα Νομικά Πρόσωπα. 

8. Το γεγονός ότι το δημοτικό Σχολείο και Νηπιαγωγείο 
Διαβολιτσίου αποτελούν δύο διαφορετικές σχολικές μα¬ 
νάδες (στέγαση σε διαφορετικό χώρο, κλπ.) και συνεπώς 
για την εύρυθμη λειτουργία αυτών απαιτείται η σύσταση 
δύο ανεξάρτητων σχολικών επιτροπών, αποφασίζουμε: 

1. Επικυρώνουμε την υπ’ αριθμ. 8/2007 απόφαση του 
Δημοτικού Συμβουλίου Ανδανίας σύμφωνα με τις διατά¬ 
ξεις των αρθ. 239, 240, 241 423 του ν. 3463/2006. 

2. Καταργούμε το Νομικό Πρόσωπο, με την επωνυμία 
«Σχολική Επιτροπή Δημοτικού Σχολείου Νηπιαγωγεί¬ 
ου Διαβολιτσίου»που είχε συσταθεί με την υπ’ αριθμ. 
1548/20.2.1991 απόφαση του Νομάρχη Μεσσηνίας (ΦΕΚ 
155/Β/21.3.1991). 

3. Συνιστούμε Νομικό Πρόσωπο Δημοσίου Δικαίου, 
σύμφωνα με τις ανωτέρω διατάξεις και ως εξής: 


Άρθρο 1 

Επωνυμία 

Του Νομικού Προσώπου είναι «Σχολική Επιτροπή Νη¬ 
πιαγωγείου Διαβολιτσίου» 

Άρθρο 2 

Έδρα του Νομικού Προσώπου είναι η έδρα του Δήμου 
Ανδανίας. 

Άρθρο 3 

Σκοπός του Νομικού Προσώπου είναι: 
α) Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θερμάνσεως, 
φωτισμού, ύδρευσης, τηλεφώνου, αποχέτευσης, μηχα¬ 
νήματος τηλεομοιοτυπίας (ΕΑΧ), ταχυδρομικών τελών, 
αγοράς αναλώσιμων υλικών, γραφικής ύλης κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Την αποκατάσταση φθορών και ζημιών και επίπλων εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και 
εφοδιασμός των σχολικών μονάδων με έπιπλα, σκεύη 
και βιβλία για την σχολική βιβλιοθήκη και γενικά με όλα 
τα μέσα που είναι απαραίτητα για την λειτουργία του 
και γενικότερα η λήψη όλων των μέτρων που κρίνουν 
αναγκαία για την στήριξη της διοικητικής λειτουργίας 
των Σχολικών μονάδων. 

Άρθρο 4 

Πόροι-Περιουσία του Νομικού Προσώπου είναι: 
α) Επιχορηγήσεις του Δήμου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών και 
ε) Πρόσοδοι από την περιουσία του. 

Άρθρο 5 

Διοίκηση 

Το Νομικό Πρόσωπο να διοικείται από 5 μελές Διοι¬ 
κητικό Συμβούλιο αποτελούμενο από: 

1. Τον εκάστοτε Δήμαρχο. 

2. Δύο (2) Δημοτικούς Συμβούλους, από τους οποίους 
ένας τουλάχιστον από τη μειοψηφία. 

3. Τον εκάστοτε Διευθυντή του Νηπιαγωγείου Δια- 
βολιτσίου. 

4. Τον εκάστοτε εκπρόσωπο των γονέων και κηδε¬ 
μόνων του Νηπιαγωγείου Διαβολιτσίου. Οι ανωτέρω 
ορίζονται μετά των αναπληρωτών τους. 

Ο Αντιπρόεδρος εκλέγεται από το Δ.Σ. δεδομένου 
ότι ο Δήμαρχος αυτοδικαίως καταλαμβάνει τη θέση 
του Προέδρου. 

Άρθρο 6 

Θητεία 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου 

Άρθρο 7 
Εκπροσώπηση 

Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο και σε 
περίπτωση απουσίας ή κωλύματος αυτού από τον Αντι¬ 
πρόεδρο. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Προϋπολογισμού του Δήμου 
Ανδανίας για το έτος 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 28 Ιουνίου 2007 

Με εντολή Γενικής Γραμματέως Περιφέρειας 
Ο Προϊστάμενος Διεύθυνσης 
ΠΑΝ. ΝΤΑΙΒΙΣ 
-*- 

Αριθμ. 6044 

Τροποποίηση συστατικής πράξης του Νομικού Προσώ¬ 
που Δημοσίου Δικαίου «Κέντρο Νεότητας Δήμου Λα- 
μιέων» (ΦΕΚ Β' 258/1985). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη 

1) Τις διατάξεις του άρθρου 239 του ν. 3463/2006 
(ΚΔΚ). 

2) Την υπ’ αριθμ. ΕΣ 8942/9.4.1985 απόφαση του Νομάρ¬ 
χη Φθιώτιδας περί σύστασης Νομικού Προσώπου με την 
επωνυμία «Κέντρο Νεότητας Δήμου Λαμιέων». 


3) Την υπ’ αριθμ. 247/2007 απόφαση του Δημοτικού 
Συμβουλίου Λαμιέων σχετικά με την τροποποίηση της 
συστατικής πράξης του παραπάνω Νομικού Προσώπου. 

4) Την υπ’ αριθμ. 3085/15.6.2007 απόφασή μας περί 
μεταβίβασης δικαιώματος υπογραφής Με εντολή Γε¬ 
νικού Γραμματέα Περιφέρειας στο Δ/ντη Αυτ/σης και 
Αποκ/σης, αποφασίζουμε: 

Αντικαθίσταται η παρ. 3α της υπ’ αριθμ. ΕΣ 8942/9.4.1985 
απόφασης του Νομάρχη Φθιώτιδας ως εξής: 

Παρ. 3α «Η ετήσια επιχορήγηση του Δήμου Λαμιέων 
ορίζεται σε 150.000,00 €». 

Κατά τα λοιπά ισχύει η υπ’ αριθμ. ΕΣ 8942/9.4.1985 
απόφαση του Νομάρχη Φθιώτιδας. 

Από την απόφαση αυτή προκαλείται δαπάνη 150.000,00 
€ για το τρέχον έτος καθώς και για καθένα από τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Ιουλίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 

Γ. ΜΙΧΑΣ 

